Онлайн курс за учени в начален етап на кариерата

„Самооценка и планиране на научната кариера“

EURAXESS Кариерен център, СУ предлага на студентите последна година магистратура и докторантите кратък курс по самооценка и планиране на научната кариера.

Курсът ще се проведе онлайн, на 26.01.2022г., с **продължителност 1.5 часа.**

**Целта** на курса е учените в начален етап на кариерата да:

* се запознаят и изпробват различни инструменти за **самооценка** и
* се запознаят с различни възможности и начини за **планиране на научната кариера.**

По време на курса на младите учени ще бъдат представени **онлайн инструменти** за самооценка и те ще имат възможност да ги изпробват. Също така ще им бъдат представени **възможности за кариерно планиране и развитие** на научната кариера, свързани с **консултиране, менторство, практики и обучение**.

В резултат, младите учени ще изградят **ясна представа за етапа** , на който се намират, **какви умения** са придобили и/ или е необходимо да придобият, а също и **как да постигнат това**.

В курса ще бъдат използвани инструменти разработени от мрежата EURAXESS и на водещи институции в областта на кариерното развитие.

Предвижда се курсът да бъде последван от индивидуални консултации. В бъдеще ще се доразвие и ще стане **постоянен елемент от кариерните услуги на центъра,** като се предлага на всички студенти в края на магистратурата им и на всички докторанти.